Ekaitza Galileako itsasoan

Ekaitza Galileako itsasoan Rembrandt margolari herbeheretarrek 1633an egindako olioa oihala gaineko margolan ospetsua da. Bostongo Isabella Stewart Gardner Museumen, Massachusetts, gordetzen zen baina 1990ean lapurtua izan zen. Rembrandtek margotu zuen itsas ikuspegi bakarra da.

 Azterketa 
Margolan honek Jesusen lehendabiziko mirakuluren bat erakusten du. Hau Markoren Ebanjelioan narratzen da, laugarren kapituluan. Horren arabera Jesusek apostoluekin itsasontziz Galileako itsasoan zebilen izugarrizko ekaitza sortu zenean. Apostoluak beldurtu ziren baina Jesusek itsasoa baretu zuen.

Gazte garaietako margolana da hau eta egilea bera agertzen da bertan: Rembrandt ikusleari begira dagoen mastaren soka heltzen ari da. Ontzian hamabost pertsona ikusten dira. Orokorrean, argitasun zati bat kenduta iluntasuna da nagusi. Pentsatzekoaren aurka Jesus ez da argi horren azpian agertzen, itasontzia kontrolatzeko borrokan ari diren bost gizon baizik. Itsasontzia olatu erraldoi baten gainean dago eta branka haren gainean eta haren bitsak ere argia erakusten du.

 Obraren lapurketa 
Obra hau 1990eko martxoaren 18an, goizaldean, lapurtua izan zen. Lapurrak poliziez jantzita museoan sartu ziren 12 arte-lan lapurtu zituzten, tartean margolan hau. Ameriketako Estatu Batuetako historian argitu gabe dagoen arte-lan lapurketa handiena izan zen, guztiak 500 milioi dolarretan baloratuta baitadaude. Bost milioi dolar errekonpentsa dago lapurketa horri buruzko informazioa ematen duenentzat.http://www.forbes.com/2001/02/28/0228connguide.html

 Erreferentziak 

 Kanpo estekak 
:Theft Overview Isabella Stewart Gardner Museumen informazioa.

Kategoria:Herbehereetako urrezko aroaren margolanak
Kategoria:Erlijio-margolanak
Kategoria:Rembrandten margolanak
Kategoria:Isabella Stewart Gardner Museum
Kategoria:Artelan lapurtuak
Kategoria:Barrokoko margolanak
Kategoria:Jesusen irudikapenak
Kategoria:Itsas ikuspegiak
Kategoria:Jesukristo agertzen den margolanak